10. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 45038 της 31 Αυγ./14 Σεπτ. 1962 (ΦΕΚ Β΄ 326) Περί απαγορεύσεως εξαγωγής τύπων τινών ελαιολάδων. Έχοντες υπ’ όψιν τας διατάξεις: 1)Του υπ’ αριθ. 3786/1957 Ν.Δ/τος «περί μέτρων προστασίας της Εθνικής Ελαιοπαραγωγής και Οργανώσεως, των σχετικών προς ταύτην υπηρεσιών του Υπουργείου Γεωργίας» και δη το άρθρ. 6 τούτου (Φ.Ε.Κ. 208/12.10.1957 τεύχος Α΄). 2)Του υπ’ αριθ. 4120/1960 Ν.Δ/τος «περί κυρώσεως της Διεθνούς Συμφωνίας επί του ελαιολάδου του 1956 ως ετροποποιήθη δια του πρωτοκόλλου της 3 Απρ. 1958» και δη τα άρθρ. 8 έως και 12 και το παράρτημα Α΄ της εν λόγω συμβάσεως (Φ.Ε.Κ. 168/9.10.1960 τεύχος Α΄). 3.Των υπ’ αριθ. 42406/9.11.1957, 24085/19.6.1958 και 38458/28.7.1962 αποφάσεων ημών περί ελευθέρας εξαγωγής ελαιολάδου εγχωρίου παραγωγής παντός τύπου και ποσότητος συσκευαζομένου εις βαρέλια, εις βυτιοφόρα αυτοκίνητα ή εις βαγόνια δεξαμενάς ή εις δεξαμενόπλοια (τάνκερ) κατά τα δι’ αυτών οριζόμενα, εκδοθεισών κατ’ εφαρμογήν των διατάξεων του άρθρ. 6 του Ν.Δ. 3786/1957. Λαβόντες υπ’ όψιν: α)Τας υπό των Επιτροπών:1)Των κυβερνητικών εμπειρογνωμόνων και 2)της Προπαρασκευαστικής δια την ανανέωσιν του Συμφώνου των Χωρών μελών της Διεθνούς Συμφωνίας του Ελαιολάδου γενομένας προτάσεις προς τροποποίησιν του Α΄ παραρτήματος της ειρημένης Συμφωνίας. β)Τα υπ’ αριθ. 116590/7250/1531 της 11.6.1962 και 125880/7683/1593 της 23.6.1962 έγγραφα του Υπουργείου Γεωργίας προς το Υπουργείον Εμπορίου (Δ/νσιν Εξαγωγικού Εμπορίου) και προς το Γενικόν Χημείον του Κράτους περί απαγορεύσεως της εξαγωγής ελαιολάδου Βας κατηγορίας ραφιναρισμένου και ελαιολάδου αναμεμιγμένου μετά πυρηνελαίων κλπ. δια τους εις τα εν λόγω έγγραφα εκτεθειμένους λόγους και Ενίσχυση ελαιοπαραγωγής 16.Κ.β.8-11 γ)Την ανάγκην της εξασφαλίσεως της γνησιότητος και της διαφημίσεως των ελληνικών ελαιολάδων επί τω τέλει της ευρυτέρας διαδόσεως και καταναλώσεως τούτων εις τας αγοράς του εξωτερικού, αποφασίζομεν: Ι.Ορίζομεν ότι από της ισχύος της παρούσης, απαγορεύεται, βάσει των εν προοιμίω μνημονευομένων υπ’ αριθ. 42406/9.11.1957, 24085/19.6.1958 και 38458/28.7.62 αποφάσεων ημών, η εντεύθεν προς την αλλοδαπήν εξαγωγή α) ελαιολάδου 2ας κατηγορίας «ραφιναρισμένου» (ανακαθαρισμένου) αμιγούς και β)ελαιολάδου αναμίξεως αποτελουμένου εκ μίγματος παρθένου ελαιολάδου και ελαιολάδου 2ας κατηγορίας «ραφιναρισμένου» (ανακαθαρισμένου). ΙΙ.Τα πυρηνέλαια θα εξάγωνται ως «βιομηχανικά έλαια». Η παρούσα ισχύουσα από σήμερον δημοσιευθήτω δια της Εφημερίδος της Κυβερνήσεως. 